El consell de redacció de RECERCAT us desitja bon Nadal i feliç any 2015!
Aquests premis reconeixen recents doctorats la recerca dels quals té aplicacions industrials o comercials.
A principis de gener de 2015 s'obriran les convocatòries Llavor i Producte del programa Indústria del Coneixement.
El programa Indústria del Coneixement pretén afavorir el desenvolupament de noves empreses de base científica (spin-offs), derivades de la recerca que es duu a terme a les universitats i els centres de recerca, en el marc de l'estratègia per transferir la tecnologia i el coneixement generats en l'entorn acadèmic i científic al sector empresarial.
S'ha resolt la convocatòria Joint Symposia (SymIL) inclosa dins del programa TWINS (Towards Interrelations in Science), subscrit per la Generalitat amb diverses institucions israelianes en el marc del viatge oficial que el president Artur Mas va fer a Israel el novembre del 2013.
La iniciativa permetrà explorar les possibilitats d'establir una col·laboració científica i acadèmica internacional en àmbits com ara la física, l'enginyeria, les ciències de la vida, les ciències socioeconòmiques i les humanitats.
L'Organització per a la Cooperació i el Desenvolupament Econòmic (OCDE) ha publicat l'informe Science, Technology and Industry Outloook 2014, una anàlisi biennal de les tendències globals en ciència, tecnologia i innovació a gairebé 50 països.
L'informe constata el considerable impacte en la despesa en R+D causat per la recessió econòmica i el ritme moderat de recuperació.
Al mateix temps, posa en evidència l'avenç dels anomenats BRIICS (Brasil, Rússia, Índia, Indonèsia, Xina i Sud-àfrica), i especialment de la Xina, que l'any 2019 podria liderar la despesa mundial en ciència i tecnologia.
D'acord amb les indicacions de la Comissió Estadística de l'ONU, la Unió Europea ha revisat el seu sistema de comptabilitat nacional.
La revisió inclou canvis metodològics, com ara considerar com a inversió qualsevol despesa en R+D o en sistemes d'armament, i millores estadístiques, com ara actualitzacions en les xifres de població.
El sistema de clavegueram és una de les infraestructures més crítiques en les societats urbanes modernes i proporciona una protecció essencial per a la salut de les persones.
La corrosió de les clavegueres de ciment causada per sulfur suposa un cost de milers de milions de dòlars anuals i és la principal causa de deteriorament de les clavegueres al món.
Un estudi de la University of Queensland, Austràlia, conclou que per evitar aquests problemes es podrien fer servir altres productes per al tractament d'aigües potables i així es podria reduir la degradació de les clavegueres.
Un estudi demostra que rascar-se quan es té picor fa que encara piqui més, ja que s'allibera serotonina, que intensifica la sensació de picor.
Eodyne Systems, SL, és una empresa derivada ( spin off ) sorgida del grup SPECS (Synthetic, Perceptive, Emotive and Cognitive Systems) de la Universitat Pompeu Fabra.
Una nova generació de cotxes elèctrics, que es preveu que estarà disponible el 2015, estarà formada per vehicles d'alt rendiment amb un motor a cada roda, en comptes del tren mecànic tradicional.
La tecnologia que faran servir aquests cotxes es preveu que serà tolerant als errors, de manera que si el cotxe té una avaria en alguna fase del motor o al convertidor electrònic que el controla, podrà arribar fins al taller.
La síntesi de nous catalitzadors permetria millorar el procés de producció d'hidrogen.
Un estudi de l'Institut de Recerca Biomèdica (IRB Barcelona) conclou que, quan el fetge té reserves elevades de glucosa, els ratolins no s'engreixen, encara que se'ls ofereixi una dieta molt gustosa, perquè se senten sadollats.
És la primera vegada que s'observa la connexió entre fetge i gana.
L'única intervenció mèdica que va aconseguir guarir una persona de la infecció del VIH és coneguda com el cas del pacient de Berlín, el qual també patia leucèmia.
El 2007 va rebre un trasplantament de cèl·lules mare d'un donant que tenia una mutació genètica rara, la qual cosa li conferia resistència natural a la infecció pel VIH.
Basant-se en aquest cas, el consorci internacional Epistem té com a objectiu millorar els tractaments per curar els pacients amb VIH i comprendre millor les implicacions dels trasplantaments de cèl·lules mare en el seu control i eradicació.
Dels prop de 190.000 documents publicats en l'àmbit de la biomedicina a Espanya entre el 1997 i el 2011, ambdós inclosos, 2.514 (l'1,3 %) han aconseguit la categoria de Highly Cited Papers (HCP).
Així ho conclou un estudi bibliomètric sobre els treballs científics més citats en aquest àmbit.
El canal de Youtube de The Fuse School inclou un seguit de vídeos per a l'aprenentatge de les ciències.
52 persones d'arreu del món responen a la pregunta «Què és per a tu la pau?» posant-la en relació amb l'experiència viscuda en països en conflicte o amb el seu compromís contra la guerra i amb la construcció de la pau.
Cadascuna d'aquestes reflexions, editades en vídeo amb subtítols en català, castellà i anglès, s'anomenen càpsules i estan ordenades per nom, data o país de procedència.
Com a complement a les càpsules, el web conté també diferents propostes educatives per treballar el concepte pau a l'aula.
La Plataforma Coneixement, Territori, Innovació (CTI) ha elaborat un recull d'experiències de cooperació entre grups de recerca de les universitats públiques catalanes i empreses anomenat Atles de la innovació a Catalunya.
Experiències de cooperació Universitat-Empresa.
El Consell Assessor per a la Reactivació Econòmica i el Creixement (CAREC) ha presentat el document La innovació disruptiva i el progrés econòmic i social de Catalunya.
Parteix de reflexions anteriors en relació amb la urgència d'escapar de la coneguda paradoxa europea, que descriu com, malgrat les substancials inversions en recerca a Europa —i també a Catalunya—, aquestes inversions no es tradueixen en innovacions que arribin als mercats de manera efectiva i eficient.
L'Institut d'Estudis Catalans ha digitalitzat la revista Ciència.
Revista Catalana de Ciència i Tecnologia, que ara ja es pot consultar en accés obert.
L'Institut Català de Paleoecologia Humana i Evolució Social (IPHES) ha renovat el seu web.